**ПРАВОЪГЪЛЕН ПАРАЛЕЛЕПИПЕД**

**Задачи за подготовка за контролна работа**

1.Правоъгълен паралелепипед с измерения 5 см, 4 см и 3,5 см е напаравен от тел. Колко сантиметра тел е употребена?

2. Модел на правоъгълен паралелепипед е направен от 54 см тел. Две от измеренията му са 4 см и 5,5 см. Определете третото му измерение.

3. Намерете лицето на повърхнината на :

а) правоъгълен паралелепипед с измерения

а= 2,5 м, b= 3,2 м и с= 4,7 м.;

б) куб с ръб 9,3 м.

4. Даден е правоъгълен паралелепипед с дължина 4 см, широчина 5 см и лице на повърхнината му 184 кв.см. Намерете височината на паралелепипеда.

5. Сборът от дължините на всички ръбове на куб е 72 дм. Намерете:

а) дължината на ръба на куба;

б) лицето на повърхнината на куба 6.

Височината на правоъгълен паралелепипед е 5 см, а две от околните му стени имат лица 18,5 кв.см и 8 кв.см. Намерете:

а) лицето на повърхнината на паралелепипеда;

б) обема на паралелепипеда.

7. Куб и правоъгълен паралелепипед с измерения 5 см, 3 см и 7,5 см имат едно и също лице на повърхнините им. Намерете ръба на куба.

8. Обемът на правоъгълен паралелепипед е 182 куб.дм. Дължината и ширината му са 10 дм и 52 см.

Намерете:

а) височината на паралелепипеда;

б) лицето на повърхнината му.

9. Ваза с форма на правоъгълен паралелепипед има измерения 10 см, 5 см и 20 см. Колко литра вода е налята в нея, ако вазата е напълнена наполовина.

10. Два правоъгълни паралелепипеда имат еднакъв обем. Измеренията на единия паралелепипед са 6 см, 8 см и 20 см, а другият е с основа квадрат и с височина 60 см. Намерете:

а) обема на паралелепипедите;

б) лицата на повърхнините на паралелепипедите.

11. Правоъгълен паралелепипед с дължина 7,5 см и височина 10 см има обем 360 куб.см. Намерете лицето на повърхнината на паралелепипеда.

12. Лицето на повърхнината на правоъгълен паралелепипед е 592 кв.см. Ширината му е 8 см, а височината е 10 см. Намерете обема на паралелепипеда.

13. Лицето на околната повърхнина на куб е 56 кв.дм., намерете обема на куба.

14. Обемът на правоъгълен паралелепипед е 59,8 куб.дм, а две от измеренията му са 2,3 дм и 4 дм.

Намерете:

а) третото измерение на паралелепипеда;

б) лицето на повърхнината на паралелепипеда.

15. Плувен басейн има дължина 20 м, широчина 12 м и дълбочина 2 м. Намерете колко правоъгълни плочки с размери 30 см и 20 см са необходими за облицоване на басейна.